Source: https://www.jogiforum.hu/hirek/archivum/2004-03
Timestamp: 2019-12-07 10:19:30
Document Index: 34455451

Matched Legal Cases: ['bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ']

Hír archívum: 2004. március
Április végén állítja bíróság elé pénzügyminisztereit az EU
Július közepe előtt eldőlhet, törvényesen nézte-e el az EU pénzügyminiszteri tanácsa (Ecofin) Franciaországnak és Németországnak a stabilitási paktum megszegését. Az Európai Bíróság április 28-án kezdi tárgyalni az Európai Bizottság (EB) beadványát.
Mádl: Minden normakontrollra küldött törvény alkotmányellenesnek bizonyult
A köztársasági elnök alkotmányban rögzített kötelessége, hogy ha egy törvényt vagy annak valamely szakaszát az alaptörvénnyel ellentétesnek tartja, akkor azt az Alkotmánybíróságnak előzetes normakontrollra megküldje.
A polgári engedetlenség "állampolgári" jog
Egymillió dollárra vagyis több mint 200 millió forintra perli a román államot Bayer Zsolt, a Magyar Nemzet című napilap főmunkatársa. A Bukarestben ma induló perben a közíró azért kér kártérítést, mert "közvetve veszélyes bűnözővé minősítették" a román hatóságok, amikor február végén kitiltották az országból.
Kié az "Egri Bikavér"? - vita a szóvédjegyről
Az egri borvidék termelőinek nehézséget okoz a bor forgalmazása több külföldi országban, mert az Egervin Rt. birtokolja az egri bikavér szóvédjegyet; a termelők azt szeretnék, hogy mindenkit megillessen ez a jog.
Bárándy: minden feltétel adott a nép ügyvédje programhoz
Eddig száz ügyvéd jelentkezett a jogi segítségnyújtás programra, ez elegendő ahhoz, hogy április 1-jén elinduljon a munka a Pártfogói Felügyelői és Jogi Segítségnyújtó Szolgálat megyei hivatalaiban és Országos Hivatalában - mondta el hétfőn Bárándy Péter igazságügyi miniszter.
Az ártörvény a rendszerváltás évében a versenytörvénnyel együtt készült, ahhoz szorosan kapcsolódó jogszabály. Míg az 1990 óta eltelt idő folyamán a versenytörvény több alkalommal is felülvizsgálatra és módosításra került, addig az ártörvény ilyen felülvizsgálaton nem esett át.
Alkotmányellenesek a Rendőrségről szóló 1994. évi XXXIV. törvény lőfegyverhasználati szabályai
Az Alkotmánybíróság 2004. március 29-én tartott teljes ülésén hozott határozatával az élethez való jog és a jogbiztonság sérelme miatt alkotmányellenesnek ítélte a Rendőrségről szóló 1994. évi XXXIV. törvénynek a rendőr lőfegyverhasználatára vonatkozó 54. §-a egyes rendelkezéseit.
Budapest elhatárolódik Sztálintól?
Demszky Gábor főpolgármester felkérte Tiba Zsolt főjegyzőt, keressen jogi megoldást annak egyértelmű kifejezésére, hogy a Fővárosi Önkormányzat elhatárolódik Sztálin 57 évvel ezelőtti, korábbi rendszerben kapott díszpolgárságától.
Nem lesz „Made in Hungary” felirat az EU-ban
Módosította az Országgyűlés a fogyasztóvédelmi törvényt, ennek értelmében például csak akkor kell feltüntetni a termék származási helyét, ha nem az Európai Gazdasági Térségből érkezik.
Hogyan változzon az iparűzési adó?
Az iparűzési adó megváltoztatásának lehetséges módjai is szóba kerültek a Versenyképességi Tanács ülésén, ahol két miniszter is ott volt.
Az ORTT elnöke új médiatörvényt javasol
Az Országgyűlés megválasztotta az új Országos Rádió és Televízió Testületet. A médiahatóság elnöke a szervezet eddigi főigazgatója, Kovács György lett, akit a köztársasági elnök és a kormányfő, hosszas egyeztetés után közösen jelölt.
Pénzbírságot kaptak a Szabadság téri tüntetők
Rendzavarás szabálysértése miatt a bíróság pénzbírsággal sújtott négy férfit, aki a budapesti Szabadság téri szovjet emlékműnél demonstrált.
Új társasági törvény - megszűnő ügyvédkényszer?
Ügyvédkényszer nélkül, nyolc- vagy akár kétnapos határidővel is bejegyezhetők lesznek a kisebb gazdasági társaságok - például a bt.-k - az új társasági és cégtörvényekre vonatkozó elképzelések szerint - írja a Világgazdaság.
Több információ a tőzsdei cégekről
Az európai tőzsdéken jegyzett cégeknek a jövőben háromhavonta információt kell adniuk működésükről az Európai Parlament előtt fekvő javaslat szerint, amelyről ezen a héten szavaznak a képviselők.
Ma már teljes ülés előtt a gyűlöletbeszéd
Ma kerül először az Alkotmánybíróság teljes ülése elé a gyűlöletbeszédről szóló, nagy vitákat kavart Btk. módosítás. A jogszabály előzetes normakontrollját a köztársasági elnök kérte. Mádl Ferenc szerint ugyanis a módosítás komoly alkotmányossági aggályokat vet fel, ráadásul alkalmatlan a céljára.
Az Alkotmánybíróság 2004 március 29-30-i napirendje
Az Alkotmánybíróság megkezdi a köztársasági elnök előzetes normakontrollra irányuló indítványának tárgyalását a Büntető törvénykönyvnek a gyűlöletbeszéddel kapcsolatos módosítása ügyében. A testület foglalkozik a rendőrségről szóló törvénynek az élethez való joggal összefüggő szabályait kifogásoló indítvánnyal.
Regisztráció: kinek jó az új adótábla?
A hétfőn a parlament új regisztrációs adótáblát fogadott el a május elsejét követő időszakra, amely bonyolultabb és a legtöbb esetben súlyosabb összegeket tartalmaz, mint jelenleg hatályos elődje.
Az adóamnesztia a feketemunka végét jelenti?
Egy kiszivárgott törvényjavaslat bűnbocsánattal kecsegteti a feketemunkásokat dolgoztató vállalkozókat, ha június végéig szabályos munkaszerződéseket kötnek.
Morzsányi kenyérkartell
A versenyhivatal az áraikat egyszerre emelő pékeket nem, ám az áregyeztetéseket kezdeményező érdekképviseletüket elmarasztalta a piaci verseny korlátozása miatt.
Májustól adómentes osztalék
Májustól adómentesen fizethető osztalék az uniós tagállambeli anyacégnek. A társasági adóról és az osztalékadóról szóló törvény szabályai úgy módosulnak, hogy a külföldi jogi személy mentesül a forrásadónak minősülő osztalékadó alól, ha legalább 2 éven keresztül és minimum 25 százalékos részesedéssel rendelkezik az osztalékot fizető magyar vállalkozásban.
Jogerős ítélet a volt baktalórántházi alpolgármesterrel szemben
Helybenhagyta az elsőfokú ítéletet a bíróság a baktalórántházai volt alpolgármester ügyében. A Szabolcs-Szatmár-Bereg Megyei Bíróság Fellebbviteli Büntetőtanácsa másodfokon is megerősítette az előző ítéletet, amit a választás rendje elleni bűntett miatt szabtak ki a férfire.
A magyar informatikai szakma álláspontja a nyomtatókra kivetendő díjfizetésről
Április elsejétől változnak a KRESZ előírásai
2004. április elsejétől több ponton változnak a KRESZ szabályok, amelyet főként az Európai Uniós joggyakorlat átvétele indokol. Az új rendelkezések egyik legfontosabb eleme, hogy a megkülönböztető jelzésekkel felszerelt gépjárművek - e jelezéseik működtetése nélkül, továbbá a betegszállító járművek is használhatják az autóbusz forgalmi sávokat.
Együttműködési megállapodást írt alá a Nemzeti Hírközlési Hatóság és a Gazdasági Versenyhivatal
A modern, európai telekommunikációs piac magyarországi megteremtésének közös elősegítése érdekében Pataki Dániel az NHH és dr. Nagy Zoltán a GVH elnöke együttműködési megállapodást írt alá. A megállapodás elsődleges célja, hogy egységes jogalkalmazás segítse a telekommunikációs a fogyasztók, a szolgáltatók, piaci szereplők, a hatóságok és a szabályozó intézmények működését.
A 2004. április 1. és június 30. között alkalmazható üzemanyagárakról
A személyi jövedelemadóról szóló törvény 82. §-a felhatalmazza az Adó- és Pénzügyi Ellenőrzési Hivatalt arra, hogy az üzemanyagárat közzétegye. Ha a magánszemély az üzemanyagot a közleményben szereplő árak szerint számolja el, nem szükséges az üzemanyagról számlát beszerezni.
Készül a szolidaritási alaptörvény
Átfogó reformra készül a kormányzat a szociális ellátórendszer területén, a változásokat tartalmazó szolidaritási alaptörvényt a tervek szerint jövő ősszel nyújtják be a parlamenthez. A jogszabály többek között differenciálná a családi pótlék összegét és átalakítaná a családi adókedvezmény rendszerét.
Januártól megszűnhet az eho
A Gazdasági és Közlekedési Minisztérium szerint már jövőre megszűnhet az egyösszegű egészségügyi hozzájárulás - közölte tegnap Kiskunfélegyházán Csillag István.
A gazdasági társaságokról és a bírósági cégeljárásról szóló törvények koncepciója
Az igazságügy-miniszter 2003. nyarán Kodifikációs Bizottságot hozott létre a gazdasági társaságokról szóló törvény, valamint az ún. cégtörvény felülvizsgálatára. A Kodifikációs Bizottság az elmúlt hónapok során elkészítette „A gazdasági társaságokról és a bírósági cégeljárásról szóló törvények koncepciója” című vitaanyagot.
Újabb letartóztatás a földhivatali botrányban?
Újabb gyanúsított előzetes letartóztatását kezdeményezi a Fővárosi Főügyészség a Fővárosi Földhivatalnál történt korrupciós ügyben. Dobos Gabriella, az ügyészség szóvivője elmondta: kedd óta négyen vannak őrizetben, köztük a hivatal vezetője és egy ügyvédnő.
A Microsoft megfellebbezi az Európai Unió elmarasztaló ítéletét
Az Európai Unió ma közzétette végleges állásfoglalását a Microsoft ellen indított trösztellenes eljárásban. Az ítéletben a redmondi céget rekordnagyságú, 497 millió eurós -- 613 millió dolláros -- büntetést szabtak ki, emellett kötelezték a vállalatot egyes üzleti gyakorlatainak megváltoztatására.
Új doménnév kiterjesztésekről tárgyalnak
Az internet névrendszerét felügyelő szervezet az ICANN 10 javaslatot kapott új doménnév kiterjesztésekre (végződésekre), melyeknek használata meghatározott ágazatokra vagy csoportokra korlátozódna. A tervezett végződések: .aero, .jobs, .travel, .mail, .mobil, .tel, .asia, .post, .cat. .xxx.
Korrupciós ügybe keveredett egy földhivatali vezető
Hivatali vesztegetés és más bűncselekmények gyanújával őrizetbe vették a Fővárosi Kerületek Földhivatalának vezetőjét. Pálfalvi István mellett további négy személy, köztük egy ügyvédnő is gyanúsítottja az ügynek.
Iasiban bíróság előtt áll egy 24 éves román fiatalember vírusírásért. A "világ legszigorúbbjának" mondott törvény alapján 3-15 évet kaphat.
A terrorizmus elleni harcról és az alkotmányozásról tárgyalnak a brüsszeli csúcson
Az EU-tagállamok és a csatlakozó országok csütörtökön kezdődő brüsszeli csúcsértekezletükön szorosabbra zárják soraikat a terrorizmus elleni harcban, és várhatóan megállapodnak az unió alkotmányos szerződéséről dönteni hivatott kormányközi konferencia (IGC) felújításáról. A nemzetközi terrorizmus elleni hatékonyabb fellépés ügye a csaknem 200 halálos áldozatot követelő madridi merényletek miatt kerül a figyelem középpontjába a másfél napos csúcson, amelynek napirendjén eredetileg nem is szerepelt volna.
A magyar közoktatás jogtiszta és korszerű szoftverekkel léphet az Unióba - jelentette be Kovács Kálmán informatikai és hírközlési miniszter Jeff Raikes-sel, a Microsoft Irodai és Üzleti Szolgáltatási Csoport ügyvezető alelnökével folytatott tárgyalást követően. A közoktatás informatikai korszerűsítését szolgálja és egyben szoftveramnesztiát is biztosít az Informatikai és Hírközlési Minisztérium és a Microsoft megállapodása.
Félmilliárd euróra büntetné az EU a Microsoftot
Az Európai Bizottság 497 millió euróra készül büntetni a Microsoftot, mert szerinte az óriáscég visszaélt az operációs rendszerek piacán megszerzett piaci pozíciójával. A rekordméretű büntetést múlt héten állapították meg, miután az Európai Bizottság versenyügyi tárgyalásai a Microsofttal nem vezettek eredményre. A végső döntés szerdára várható.
Alkotmányellenesnek minősített egyes rendelkezéseket a PSZÁF-törvényben az AB
Az Alkotmánybíróság kedden született határozatában alkotmányellenesnek minősítette a befektetők és a betétesek fokozott védelmével kapcsolatos egyes törvények módosításáról szóló, ki nem hirdetett jogszabály azon rendelkezéseit, amelyek a Pénzügyi Szervezetek Állami Felügyelete (PSZÁF) elnöke és helyettesei megbízatásának megszűnésével kapcsolatban állapítottak meg szabályokat - tudatta az Alkotmánybíróság közleményben az MTI-vel.
Az Alkotmánybíróság 2004. március 22-23-i teljes ülésének napirendje
Az Alkotmánybíróság folytatja a köztársasági elnök előzetes normakontrollra irányuló indítványának tárgyalását a befektetők és a betétesek fokozott védelmével kapcsolatos törvények módosításáról. A testület foglalkozik a Rendőrségről szóló törvénynek az élethez való joggal kapcsolatos szabályait kifogásoló indítvánnyal.
Etikai kódex készül bíráknak
Bírói etikai kódex kidolgozását tervezi a Magyar Bírói Egyesület - tudta meg a Népszava. Az etikai "követelményekről" a szervezet következő, májusi választmányi ülésén kezdenek majd vitát. A kódex azt is megfogalmazná, a gyakorlatban mit kell azon érteni, hogy a bíráknak mindenhol a tisztségükhöz méltó magatartást kell tanúsítaniuk.
Ma dönt az AB a lex Szászról
A Népszabadság értesülése szerint ma írják alá az alkotmánybírák Mádl Ferenc államfő előzetes normakontrollt kérő indítványára adott válaszukat a lex Szász néven ismert törvényről.
Mégis lesznek borrégiók
Többhetes vita után, a korábbi politikai megállapodás megváltoztatásával eldőlt, hogy lesznek Magyarországon borrégiók. A napirenden lévő bortörvény csak a régió definícióját adja meg, így a borvidékek a következő egy-két évben szövetkezhetnek.